

VLADA REPUBLIKE HRVATSKE

Zagreb, 8. listopada 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Središnji državni ured za središnju javnu nabavu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o davanju ovlaštenja Središnjem državnom uredu za središnju javnu nabavu za provedbu postupka javne nabave usluge najma uređaja i upravljanja ispisom za tijela koja nisu obveznici središnje javne nabave |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prijedlog

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18) i članka 12. stavka 3. Uredbe o unutarnjem ustrojstvu Središnjeg državnog ureda za središnju javnu nabavu (Narodne novine, broj 97/20), Vlada Republike Hrvatske je na sjednici održanoj \_\_\_. \_\_\_\_\_\_ 2020. godine donijela

ZAKLJUČAK

1. Ovlašćuje se Središnji državni ured za središnju javnu nabavu, da u postupak javne nabave usluge najma uređaja i upravljanja ispisom, a koji provodi za obveznike središnje javne nabave iz članka 12. stavka 1. Uredbe o unutarnjem ustrojstvu Središnjeg državnog ureda za središnju javnu nabavu (Narodne novine, broj 97/20), uključi potrebe, provede postupak javne nabave te zaključi okvirne sporazume i za sljedeće javne naručitelje koji nisu obveznici središnje javne nabave:

* Državno odvjetništvo Republike Hrvatske
* Državno sudbeno vijeće
* Državnoodvjetničko vijeće
* Kaznionicu u Glini
* Kaznionicu u Lipovici - Popovači
* Općinski građanski sud u Zagrebu
* Općinski sud u Bjelovaru
* Općinski sud u Crikvenici
* Općinski sud u Gospiću
* Općinski sud u Makarskoj
* Općinski sud u Pazinu
* Općinski sud u Požegi
* Općinski sud u Puli
* Općinski sud u Sesvetama
* Općinski sud u Sisku
* Općinski sud u Slavonskom Brodu
* Općinski sud u Splitu
* Općinski sud u Šibeniku
* Općinski sud u Vinkovcima
* Općinski sud u Virovitici
* Općinski sud u Zadru
* Općinski sud u Zlataru
* Općinsko državno odvjetništvo u Bjelovaru
* Općinsko državno odvjetništvo u Čakovcu
* Općinsko državno odvjetništvo u Koprivnici
* Općinsko državno odvjetništvo u Osijeku
* Općinsko državno odvjetništvo u Pazinu
* Općinsko državno odvjetništvo u Puli
* Općinsko državno odvjetništvo u Rijeci
* Općinsko državno odvjetništvo u Sisku
* Općinsko državno odvjetništvo u Splitu
* Općinsko državno odvjetništvo u Šibeniku
* Općinsko državno odvjetništvo u Varaždinu
* Općinsko državno odvjetništvo u Velikoj Gorici
* Općinsko državno odvjetništvo u Virovitici
* Općinsko državno odvjetništvo u Zlataru
* Trgovački sud u Bjelovaru
* Trgovački sud u Dubrovniku
* Trgovački sud u Osijeku
* Trgovački sud u Pazinu
* Upravni sud u Splitu
* Upravni sud u Zagrebu
* Visoki prekršajni sud Republike Hrvatske
* Visoki upravni sud Republike Hrvatske
* Vrhovni sud Republike Hrvatske
* Zatvor u Karlovcu
* Zatvor u Rijeci
* Zatvor u Splitu
* Zatvor u Varaždinu
* Županijski sud u Bjelovaru
* Županijski sud u Karlovcu
* Županijski sud u Osijeku
* Županijski sud u Puli
* Županijski sud u Rijeci
* Županijski sud u Sisku
* Županijski sud u Slavonskom Brodu
* Županijski sud u Šibeniku
* Županijski sud u Zagrebu
* Županijsko državno odvjetništvo u Bjelovaru
* Županijsko državno odvjetništvo u Puli
* Županijsko državno odvjetništvo u Sisku
* Županijsko državno odvjetništvo u Šibeniku
* Županijsko državno odvjetništvo u Varaždinu
* Županijsko državno odvjetništvo u Vukovaru

2. Zadužuje se Središnji državni ured za središnju javnu nabavu, da o ovom Zaključku izvijesti javne naručitelje iz točke 1. ovoga Zaključka.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Središnji državni ured za središnju javnu nabavu (u nastavku teksta: Središnji državni ured) provodi postupke središnje javne nabave roba, radova i usluga za obveznike središnje javne nabave određene odredbom članka 12. stavkom 1. Uredbe o unutarnjem ustrojstvu Središnjeg državnog ureda za središnju javnu nabavu („Narodne novine“, broj 97/20; u nastavku teksta: Uredba), odnosno za Ured predsjednika Republike Hrvatske, Hrvatski sabor, Vladu Republike Hrvatske, urede i stručne službe Vlade Republike Hrvatske, te za tijela državne uprave (ministarstva i državne upravne organizacije). Odredbom članka 12. stavka 3. Uredbe, predviđena je iznimka od stavka 1. navedenog članka te je propisano da Vlada Republike Hrvatske može ovlastiti Središnji državni ured za provođenje pojedinog postupka javne nabave za javne naručitelje koji nisu obuhvaćeni člankom 12. stavkom 1. Uredbe.

Nadalje, Odlukom o nabavnim kategorijama („Narodne novine“, broj 64/16; u nastavku teksta: Odluka) određene su nabavne kategorije za koje je Središnji državni ured nadležan provoditi postupke središnje javne nabave. U točki I.13. Odluke, usluge ispisa odnosno najma uređaja za ispis i programa za upravljanje ispisom, određene su kao jedna od nabavnih kategorija središnje javne nabave.

Smjernicama za nabavu proizvoda informacijske i komunikacijske tehnologije, koje je u listopadu 2019. donio Središnji državni ured za razvoj digitalnog društva, kao strateško opredjeljenje određeno je da se u tijelima državne uprave koristi upravljani ispis, primjerice putem uređaja u najmu (usluga ispisa), sa kontrolom pristupa ispisnim uređajima karticom ili PIN-om, i s programom za upravljanje, a iz razloga bolje kontrole i smanjenja troškova u cjelini.

U predmetnoj nabavnog kategoriji, Središnji državni ured do sada je provodio postupke javne nabave za 30 obveznika središnje javne nabave, dok se ovim Zaključkom predlaže proširenje na javne naručitelje u razdjelu Ministarstva pravosuđa i uprave, a koji su s obzirom na svoje potrebe Središnjem državnom uredu iskazali interes za uključivanje u postupak objedinjene nabave, a koji su navedeni u točki 1. ovog Zaključka.

Također naglašavamo da za provođenje predmetnih postupka središnje javne nabave za prošireni krug korisnika nije potrebno osiguravati dodatna financijska sredstva, budući da će korisnici na temelju okvirnih sporazuma koje zaključi Središnji državni ured zaključivati svoje pojedinačne ugovore o javnoj nabavi sukladno svojim potrebama i financijskim sredstvima osiguranim u svojim proračunima.

Slijedom navedenog, uvažavajući iskazani interes i dostavljene suglasnosti za uključivanje u predstojeći postupak nabave usluge najma uređaja i upravljanja ispisom, donošenje ovog Zaključka opravdano je i u skladu s člankom 12. stavkom 3. Uredbe.